4.10.2022
RO
Jurnalul Oficial al Uniunii Europene
C 381/7
Notificare prealabilă a unei concentrări (Cazul M.10873 - SANLAM / ALLIANZ / SANLAM ALLIANZ AFRICA JV) Caz care poate face obiectul procedurii simplificate (Text cu relevanță pentru SEE)
(2022/C 381/06)
1.
La data de 27 septembrie 2022, Comisia a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Sanlam Limited („Sanlam”, Africa de Sud), — Allianz SE („Allianz”, Germania), — Sanlam Allianz Africa Proprietary Limited („Sanlam Allianz Africa”, Africa de Sud), o întreprindere comună nou-creată.
Sanlam și Allianz dobândesc, în sensul articolului 3 alineatul (1) litera (b) și al articolului 3 alineatul (4) din Regulamentul privind concentrările economice, controlul în comun asupra întreprinderii Sanlam Allianz Africa.
Concentrarea se realizează prin achiziționare de acțiuni într-o societate nou-creată, care constituie o întreprindere comună.
2.
Activitățile economice ale întreprinderilor respective sunt următoarele:
— Sanlam este un grup internațional de servicii financiare care cuprinde mai mulți asigurători, prestatori de servicii financiare și alte instituții financiare. — Allianz este un grup global integrat de servicii financiare care își desfășoară activitatea în domeniul asigurărilor de viață și generale și al produselor de gestionare a activelor.
3.
Sanlam Allianz Africa va funcționa ca o întreprindere comună panafricană de asigurări de viață și de asigurări generale între Sanlam și Allianz.
Sanlam va contribui cu entități prin intermediul cărora își desfășoară activitățile de asigurare și de gestionare a activelor în Angola, Benin, Botswana, Burkina Faso, Camerun, Congo, Gabon, Ghana, Guineea, Côte d’Ivoire, Kenya, Madagascar, Malawi, Mali, Mauritius, Maroc, Mozambic, Namibia, Niger, Nigeria, Rwanda, Senegal, Africa de Sud, Tanzania, Togo, Uganda și Zambia.
Allianz va contribui cu entități prin intermediul cărora desfășoară activitățile de asigurare în Burundi, Camerun, Egipt, Ghana, Côte d’Ivoire, Kenya, Madagascar, Mauritius, Maroc, Nigeria, Senegal, Tanzania și Uganda.
4.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
5.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10873 - SANLAM / ALLIANZ / SANLAM ALLIANZ AFRICA JV (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.